ตามคาด! STPI โชว์งบฯปี 62 พลิกกำไร 2.1 พันลบ.รับรายได้โตกระฉูด
ตามคาด! STPI โชว์งบฯปี 62 พลิกกำไร 2.1 พันลบ.รับรายได้โตกระฉูด
ตามคาด! STPI โชว์งบฯปี 62 พลิกกำไร 2.1 พันลบ.รับรายได้โตกระฉูด
25 ก.พ. 2563

บริษัท เอสทีพี แอนด์ ไอ จำกัด (มหาชน) หรือ STPI รายงานผลการดำเนินงานงวดปี 2562 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรเพิ่มขึ้น เนื่องจากมีรายได้จากการรับจ้างผลิต การขาย และบริการเพิ่มขึ้น อย่างไรก็ดี บริษัทได้เข้าซื้อหุ้นสามัญของบริษัท บูทิค พระโขนง วัน จำกัด และบริษัทบูทิค พระโขนง ทู จำกัด เพื่อให้ได้กรรมสิทธิ์ในสิทธิการเช่าที่ดิน อาคารสำนักงาน และศูนย์การค้าที่มีผู้เช่าเกือบเต็มพื้นที่ ทำให้ปัจจุบันมีรายได้จากธุรกิจให้เช่าอสังหาริมทรัพย์เพิ่มเป็น 249 ล้านบาท หรือพิ่มขึ้น 133% จากปี 2561
นอกจากนี้ดอกเบี้ยรับและรายได้อื่นๆ เพิ่มขึ้นกว่าเท่าตัว เนื่องจากการนำเงินสดส่วนเกินไปกระจายลงทุนในระยะสั้นในตราสารหนี้ที่จะถือจนครบกำหนด ซึ่งได้รับอัตราดอกเบี้ยค่อนข้างสูงเมื่อเทียบกับตลาดโดยรวม รวมทั้งมีรายได้จากการขายเศษเหลือคงเหลือจากโครงการที่จบไปแล้ว
อนึ่งก่อนหน้านี้ บล.โนมูระ พัฒนสิน ระบุในบทวิเคราะห์ฯ แนะนำหุ้น STPI ให้ราคาเป้าหมาย 8.5 บาท หลังมองธุรกิจผ่านจุดต่ำสุดมาแล้ว และคาดจะพลิกมาทำกำไรในปี 2562 ที่ระดับ 2.09 พันล้านบาท เนื่องจากเริ่มเห็นสัญญาณบวกการได้รับงาน และมีลุ้นงานประมูลมากขึ้นในครึ่งหลังปีนี้ รวมถึงจะเริ่มเห็นผลการกระจายความเสี่ยงผ่านการลงทุนธุรกิจอื่น ๆ